Diari Oficial de la Generalitat Valenciana


Sumari del DOGV 6765, del 02-05-2012 (2012/4053)

Subhasta d'un bé immoble a València.
------------------------------------

### Dades del document

Número de DOGV
:   6765

Data del DOGV
:   02-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4053


Organisme emissor
:   Notaria de Juan Francisco Herrera Garcia-Canturri

Tipus de document
:   Subhasta

Subhasta d'un bé immoble a València. [2012/4053]  
Juan-Francisco Herrera García-Canturri, notari del Col·legi de València, amb residència en aquesta capital i despatx situat al carrer de la Reina, número 12, baixos, faig saber:  
Que davant meu es tramita procediment extrajudicial d'execució hipotecària, protocol número 135 de 31 de gener de l'any 2012, conforme a l'article 129 de la Llei Hipotecària, de la finca següent:  
Urbana: habitatge interior del tipus F, assenyalada la seua porta d'entrada amb el número vint-i-dos de l'escala, situada a la sisena planta alta, a l'esquerra i al fons del replanell de l'escala. Es compon de vestíbul, menjador, tres dormitoris, cuina, lavabo amb banyera, rober, mirador al celobert i solana al pati d'illa, o siga, al fons de l'edifici. La seua mesura superficial és de 60,42 metres quadrats útils. Limita: per la dreta, replanell de l'escala i habitatge assenyalada la seua porta amb el número vint-i-u; per l'esquerra, edifici propietat del Banco de Bilbao; i al fons, amb solar dels senyors Ibáñez.  
Quota: 2,80%.  
Inscripció: en el Registre de la Propietat de València 2, al tom 2670, llibre 1108, foli 99, finca 5192, inscripcions 12a i 14a, respectivament.  
  
Integració: edifici situat a València, codi postal 46884, carrer de Lorca, número 5.  
Referència cadastral: 8330397VX9532E3346US.  
Arrendaments: segons va assegurar la part hipotecant en la mateixa escriptura de constitució de la hipoteca, l'habitatge descrit es trobava en aquell moment lliure d'arrendataris.  
I que havent-se complit els tràmits previs, pertoca la subhasta de la dita finca, que es durà a terme amb les condicions següents:  
La subhasta, que serà única per tractar-se de l'habitatge habitual del deutor, tindrà lloc a la meua notaria el dia 8 de juny de l'any 2012 a les 10.00 hores. El tipus base és de cent nou mil tres-cents quaranta-sis euros i seixanta cèntims d'euro (109.346,60 euros).  
Com que se segueix el procediment contra l'habitatge habitual del deutor, serà aplicable el que disposa l'article 12 del Reial Decret Llei 6/2012, de 9 de març, de mesures urgents de protecció de deutors hipotecaris sense recursos i, en allò que no fóra incompatible, per l'article 236 del Reglament Hipotecari.  
La documentació i certificació del registre a què es refereixen els articles 236.a i 236.b del Reglament Hipotecari es poden consulta a la notaria de dilluns a divendres de 09.00 a 14.00 hores. S'entendrà que tot licitador accepta com a bastant la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, a la notaria, una quantitat equivalent al 30% del tipus assenyalat, mitjançant xec bancari a nom del notari Juan-Francisco Herrera García-Canturri.  
Podran fer-se postures per escrit en plec tancat, i s'hi adjuntarà el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.  
  
  
València, 20 d'abril de 2012.- El notari: Juan-Francisco Herrera García-Canturri.